Raport për rezultatet e konsultimeve publike

1. Titulli i draft aktit
       Projektligji: “Për sigurimin e detyrueshëm të banesave nga tërmetet”.

2. Kohëzgjatja e konsultimeve
Kohëzgjatja e përgjithshme e konsultimeve publike për draft-ligjin ishte nga muaj Korrik 2025 – Tetor 2025. 
Kohëzgjatja e konsultimit online me publikimin në Regjistrin Elektronik për Njoftimet dhe Konsultimet Publike, 20 ditë pune. 

3. Metoda e konsultimit
Metodat e konsultimeve të përdorura janë:
· Konsultimet elektronike nëpërmjet Regjistrit Elektronik për Njoftimet dhe Konsultimet Publike (RENJKP);
· Faqes së web-it të Ministrisë së Financave;
· Rrjetet sociale të ministrisë;
· Takime publike me grupet e interesit.

Informacioni mbi konsultimet e hapura është shpërndarë përmes kanaleve elektronike, si:
· Regjistri Elektronik për Njoftimet dhe Konsultimet Publike (RENJKP);
· Publikimi në faqen zyrtare të Ministrisë së Financave (www.financa.gov.al);
· Postime në rrjetet sociale, Facebook dhe Instagram të Ministrisë së Financave;
· Sistemi E-akte.

Palët e interesuara dhe grupet e interesit ishin të ftuara të kontribuonin përmes komenteve dhe sugjerimeve të dorëzuara në Regjistrin e Konsultimit Publik. Palët e interesuara/publiku në konsultimin e këtij projektligji mund të komunikonin dhe me anë të postës normale ose asaj elektronike.

Në ambienetet e Ministrisë së Financave, salla e konferencave kati II, me datë 06 tetor 2025, ora 15:00 u zhvillua një tryezë konsultimi me grupet e interesit, ku ishin të ftuar dhe morën pjesë:

· Shoqata e Siguruesve të Shqipërisë;
· Shoqata NAREA;
· Autoriteti i Mbikqyrjes Financiare;
· Autoriteti i Konkurrencës;
· Banka Botërore;
· Instituti i Gjeoshkencave,
·  Agjencia Kombëtare e Mbrojtjes Civile.

4. Palët e interesit të përfshira
Audienca e synuar në konsultimin e këtij projektligji përfshin të gjithë personat që janë subjekt i ligjit “Për sigurimin e detyrueshëm të banesave nga tërmetet”.


      5. Pasqyra e komenteve të pranuara me arsyetimin e komenteve të pranuara/ refuzuara



	Çështja e  adresuar
(psh. përkufizimi i ri i…, kushtet për regjistrimin e…, rregullimi i…, etj.)
	Komenti
(grumbulloni dhe përmblidhni komente identike/të ngjashme nga palët e ndryshme të interesuara së bashku) 
	Palët e interesuara (renditni të gjithë ata që adresuan çështjen në mënyrë të ngjashme)
	Vendimi (I pranuar/I pranuar pjesërisht/I refuzuar) 
	Justifikimi

	Çështje që lidhen me përkufizimet, fushën e zbatimit, pavarsinë institucionale të Fondit për Tërmetet, zgjidhjen e mosmarrëveshjeve, mbrojtja e të dhënave personale dhe marrëdhënia me sigurimin privat.
	Ky projektligj është një hap i rëndësishëm drejt rritjes së sigurisë së qytetarëve dhe menaxhimit të riskut nga fatkeqësitë natyrore. Megjithatë, natyra e tij detyruese dhe ndërveprimi me kuadrin ekzistues ligjor ngre disa çështje që kërkojnë saktësim dhe përmirësim. 
1. Fusha e zbatimit dhe përkufizimet
Projektligji përkufizon banesat dhe seksionet e brendshme, por lë paqartësi për ndërtesat me përdorim të përzier ose për strukturat që janë vetëm pjesërisht rezidenciale. Këto raste mund të sjellin interpretime të ndryshme dhe mosmarrëveshje gjatë zbatimit. Po ashtu, përkufizimi i “ngjarjes së tërmetit” lidhet me magnitudën mbi 5.0, por nuk specifikohet procesi për njohjen dhe shpalljen zyrtare të saj nga autoritetet, duke krijuar hapësirë për kontestim. 
2. Natyra detyruese dhe proporcionaliteti 
Projektligji e lidh sigurimin e detyrueshëm me aksesin në shërbime të rëndësishme (kadastra, e-Albania, QKB). Edhe pse ky është një stimul i fortë për respektimin e ligjit, refuzimi i shërbimeve bazë për personat që nuk janë në përputhje mund të cenojë parimin e proporcionalitetit, veçanërisht për shtresat vulnerabël. Nevojitet parashikimi i përjashtimeve ose lehtësive për kategori të caktuara të popullsisë. 
3. Qeverisja dhe pavarësia institucionale Krijimi i Fondit për Tërmetet si shoqëri aksionare publike është një qasje pozitive, por ligji i jep Ministrisë së Financave kompetenca të gjera mbi emërimet dhe mbikëqyrjen, duke ngritur dyshime mbi pavarësinë e vërtetë të Fondit. Kriteret për anëtarët e bordit janë të përcaktuara, por do të ishte e nevojshme të shtohen dispozita më të detajuara mbi konfliktin e interesit, transparencën, publikimin e raporteve dhe auditimeve periodike.
 4. Procesi i pretendimeve dhe zgjidhja e mosmarrëveshjeve.
 Projektligji parashikon një afat tre mujor për pagesën e pretendimeve, por nuk sqaron procedurat në rast refuzimi apo vonese. Gjithashtu, ankimi para komisionit ad-hoc nuk është i detajuar për nga përbërja dhe kompetencat. Një kuadër më i plotë mbi mekanizmat e ankimimit dhe përfshirja e zgjidhjeve alternative si ndërmjetësimi ose arbitrazhi do të siguronte më shumë besim dhe efikasitet.
 5. Mbrojtja e të dhënave personale Projektligji parashikon krijimin e një regjistri të sigurimit dhe shkëmbim të të dhënave ndërmjet institucioneve, por nuk referon në mënyrë të qartë përputhshmërinë me ligjin për mbrojtjen e të dhënave personale. Pa saktësime të tilla, ekziston rreziku i kontestimeve ligjore për privatësinë dhe të drejtat e qytetarëve. 
6. Marrëdhënia me sigurimin privat Projektligji trajton sigurimin e detyrueshëm dhe atë vullnetar, por koordinimi mes tyre dhe renditja e pagesave nuk është i detajuar. Për të shmangur mbivendosje dhe kontestime, nevojiten rregulla të qarta mbi trajtimin e pretendimeve dhe të drejtën e subrogimit. 

	Dhoma Amerikane e Tregtisë në Shqipëri

I pranuar pjesërisht

	1.Në shkronjën “i” të nenit 4 të projektligjit është dhënë perkufizimi se cfarë kuptojmë me ngjarje tërmeti, magnituda e tërmetit dhe detyrat e përgjegjësitë e autoritetit kombëtar përgjegjësi autorizuar për tërmetet.
2. Në nenin 5, pika 5, të projektligjit  është parashikuar që primi i sigurimit për personat përfitues të ndihmës sociale të mbulohet nga buxheti i shtetit.
[bookmark: _Hlk209088089]3.Ministria e Financave është Autortiteti Publik që përfaqëson shtetin si pronar i vetëm i aksioneve të Fondit për Tërmetet. Kompetencat e Ministrisë së Financave janë parashikuar duke respektuar parimet e vendosuara nga ligjin 9901  “Për tregtarët dhe shoqëritë tregtare”. Pika 5 e nenit 15 parashikon se: “Autoriteti i Mbikëqyrjes Financiare është organi përgjegjës për mbikëqyrjen dhe garantimin e mbrojtjes së konsumatorit në lidhje me kontratat e sigurimit të detyrueshëm të banesave”, dhe në nenin 32 parashikohet se: “Fondi për Tërmetet i raporton të paktën 2 (dy) herë në vit ministrit përgjegjës për financat dhe Autoritetit të Mbikëqyrjes Financiare”.
4. Neni 13 i projektligjit rregullon në mënyrë të detajuar procedurën e ankimit, duke parashikuar të drejtën e çdo personi për të paraqitur ankesë ndaj çdo veprimi ose mosveprimi të Fondit për Tërmetet që cenon të drejtat e tij. Në mënyrë të veçantë, ankimi mund të ushtrohet në rastet që lidhen me kushtet e kontratës së sigurimit, mosrespektimin e afateve dhe procedurave të dëmshpërblimit, si dhe për çdo veprim apo mosveprim tjetër të Fondit që prek interesat e ligjshme të ankuesit. Për rrjedhojë, projektligji përmban dispozita të posaçme që garantojnë një mekanizëm administrativ ankimi dhe mbrojtjen e të drejtave të të siguruarve.
5. Komenti merret parasysh.
Të dhënat në regjistrin e sigurimeve do të administrohen në përputhje me ligjin 124/2024 “Për mbrojtjen e të dhënave personale”.

6. Kjo çështje është sqaruar në pikën 6 të nenit 14 të projektligjit. Sigurimit vullnetar është plotësues i detyrimit për sigurim i cili buron nga ligji.

	Çështje që lidhen me shtresat në nevojë, zbatimin fazor të skemës dhe krijimin e një portali publik
	1. Vendosja e një modeli progresiv dhe të subvencionuar, për shtresat në nevojë dhe zonat me rrezik të ulët.
2. Zbatim fazor duke testuar efektet në zona urbane me risk të lartë. 
3. Fondi i solidaritetit shtetëror për të mbështetur ata që nuk përballojnë primat.
4. Forcimi i rolit të AMF në kontrollin e primave dhe mbikëqyrjen reale të skemës.
5. Krijimi i një portali publik transparent për policat, tarifat dhe ankesat.

Më poshtë paraqitet analiza nen për nen për pjesët më thelbësore të projektligjit, duke përfshirë vërejtje për qartësinë ligjore, efektet sociale dhe financiare. 
1.Neni 1 – Objekti Objektivi është i qartë, por mungon referenca ndaj kuadrit ekzistues ligjor për mbrojtjen civile, si Ligji nr. 45/2019 “Për mbrojtjen civile”, që do të mundësonte harmonizimin e politikave të mbrojtjes nga fatkeqësitë natyrore.
2.Neni 2 – Fusha e zbatimit Në këtë nen mungon një ndarje sipas riskut, për shembull sipas zonës sizmike ose kategorisë së ndërtimit. Duhet të përfshihet një klasifikim i zonave me rrezik të lartë, duke vendosur politika çmimesh të diferencuara. 
3.Neni 3 – Përkufizime Përcaktimet janë të përgjithshme dhe duhet të shtohet përkufizimi i “vlerës së sigurueshme” dhe “përjashtimeve nga sigurimi”. Duhet të shtohet përkufizimi i “banesave në ndërtim”, “ndërtimeve informale” dhe të qartësohet nëse ato përfshihen apo përjashtohen. 
4.Neni 4 – Sigurimi i detyrueshëm nga tërmetet Ligji ngarkon me detyrim financiar pronarët pa një përllogaritje paraprake të përballueshmërisë, sidomos për kategoritë vulnerabël. Duhet të ketë një mekanizëm subvencionues për familjet me të ardhura të ulëta ose për banesat sociale.
 5.Neni 6 – Tarifat dhe prime Tarifat përcaktohen në varësi të vlerës së godinës dhe të riskut. Ky parashikim është teorikisht korrekt, por mungon transparenca për mënyrën e llogaritjes së primeve dhe për ndikimin buxhetor te familjet me të ardhura të mesme dhe të ulëta. Duhet të ketë një simulim të kostove dhe një kornizë të qartë për përjashtimet apo reduktimet e tarifave.
6.Neni 9 – Mbulimi dhe përjashtimet Ky nen është kritik për të kuptuar se çfarë mbulohet dhe çfarë jo. Përjashtimet nuk janë të përcaktuara mjaftueshëm. Mungon transparenca për termat që do të përdoren nga kompanitë e sigurimeve për të mohuar pagesat. Të përfshihet një listë shteruese për përjashtimet, dhe të vendoset një autoritet mbikëqyrës për të zgjidhur mosmarrëveshjet ndërmjet qytetarëve dhe siguruesve.
7.Neni 11 – Zbatimi dhe kontrolli Ky nen parashikon organet që do të kontrollojnë zbatimin e ligjit. Nuk ka referencë specifike ndaj rolit të Entit të Mbikëqyrjes së Sigurimeve (AMF), i cili duhet të jetë qartësisht përgjegjës për monitorimin e tregut dhe mbrojtjen e të siguruarve.
8.Neni 13 – Masa kalimtare dhe afatet Ky nen përcakton afatin e hyrjes në fuqi dhe periudhën e tranzicionit. Nuk është e përcaktuar sa kohë u jepet qytetarëve dhe institucioneve për përshtatje, dhe nuk ka fazim sipas prioriteteve (p.sh., fillimisht banesat sociale, më pas bizneset etj.). Të aplikohet fazimi i detyrimit sipas kritereve sociale dhe rrezikut. Projektligji që synon të vendosë një skemë të sigurimit të detyrueshëm nga tërmetet për pasuritë e paluajtshme në Shqipëri përbën një nismë me rëndësi strategjike për menaxhimin e rreziqeve natyrore dhe rritjen e reziliencës së qytetarëve dhe ekonomisë kombëtare. Megjithatë, një analizë përmbajtësore sipas elementeve kryesore tregon disa problematika serioze të natyrës juridike, sociale, institucionale dhe financiare. Qartësia ligjore është në nivel mesatar. Projektligji, pavarësisht përpjekjes për të ndërtuar një skemë funksionale, mbetet i paqartë në disa aspekte kyçe. Në nenin 3, ku përkufizohen termat bazë, mungojnë disa nocione esenciale si "banesë e vetme familjare", "grup i cenueshëm", apo "vlerë reale e objektit të siguruar". Po ashtu, nuk ka asnjë referencë eksplicite ndaj ligjeve ekzistuese për sigurimet private (Ligji nr. 52/2014) apo akteve nënligjore që rregullojnë tregun. Mungesa e harmonizimit mund të sjellë konfuzion për institucionet zbatuese dhe konsumatorët. Drejtësia sociale rezulton e ulët. Projektligji nuk parashikon asnjë dispozitë që të marrë në konsideratë kategoritë vulnerabël të popullsisë (si pensionistët, familjet me ndihmë ekonomike apo personat me aftësi të kufizuara). As në nenin 5, që përcakton detyrimin për sigurim, e as në nenin 13 për përjashtimet nga përgjegjësia, nuk përmendet ndonjë skemë mbështetëse apo subvencionimi për këto kategori. Ky boshllëk përbën një rrezik të thellimit të pabarazisë sociale dhe penalizimit të atyre që kanë më shumë nevojë për mbrojtje. Zbatueshmëria shihet se do të ketë probleme. Projektligji nuk jep një vlerësim të kostove të zbatimit të tij, as nuk analizon kapacitetet ekzistuese të administratës publike për të identifikuar dhe monitoruar përfshirjen në sigurim të çdo objekti ndërtimi në vend.
9.Neni 11, që i referohet zbatimit dhe mbikëqyrjes së sigurimit, nuk përcakton qartë procedurat, përgjegjësitë dhe afatet për përfshirjen e qytetarëve në skemë. Zbatueshmëria rrezikon të bjerë në mungesë zgjidhjesh administrative dhe teknologjike për zbatim masiv, në kohë të shkurtër. Mbrojtja e konsumatorit është e pamjaftueshme.
10.Në nenin 9, që përcakton procedurat e pagesës së primeve dhe afatet për mbulimin e dëmeve, nuk ekzistojnë dispozita mbrojtëse ndaj qytetarëve në rast të sjelljeve abuzive të siguruesve. Mungojnë dispozita për ankesa, arbitrazh apo penalitete ndaj vonesave të pajustifikuara. Gjithashtu, nuk ka asnjë parashikim për transparencën e kushteve të kontratës standarde, çka lë qytetarin të pambrojtur ndaj klauzolave të paqarta apo ndëshkuese. Transparenca financiare duket si munguese. Projektligji nuk përmban asnjë shtojcë apo relacion shoqërues që të simulojë ndikimin financiar të skemës së sigurimit të detyrueshëm në buxhetin familjar të kategorive të ndryshme të popullsisë. 
11.Neni 10, që i referohet çmimit të primeve dhe përllogaritjes së tyre, i referohet kritereve të përgjithshme pa përfshirë ndonjë kuadër të transparencës ose konsultimi me publikun. Kjo krijon pasiguri në perceptimin publik dhe rrezikon refuzimin ose shmangien nga qytetarët. Mbikëqyrja është e paqartë. Edhe pse në disa nene përmendet roli i Autoritetit të Mbikëqyrjes Financiare (AMF), nuk ka përcaktim të qartë të përgjegjësive, instrumenteve të kontrollit dhe mekanizmave të raportimit publik.
12.Neni 12 për ndëshkimet administrative është i përgjithshëm dhe nuk lidhet me një sistem efektiv auditimi të brendshëm dhe të jashtëm të skemës. Nuk kërkohet raportim periodik nga AMF për përfshirjen, dëmet e paguara, apo qëndrueshmërinë financiare të skemës. Në mbyllje, projektligji, ndonëse nismë e nevojshme, ka nevojë për përmirësim të ndjeshëm në disa drejtime për t’u bërë një instrument funksional, i drejtë dhe i zbatueshëm. Pa një qasje gjithëpërfshirëse që të sigurojë qartësi, mbrojtje të konsumatorit, përfshirje sociale dhe transparencë, ekziston rreziku që ky ligj të mos arrijë qëllimin e tij: mbrojtjen reale të qytetarëve nga pasojat shkatërruese të tërmeteve.

	I pranuar pjesërisht

I refuzuar

I pranuar pjesërisht
I pranuar pjesërisht

I refuzuar





I refuzuar




I refuzuar





I refuzuar












I refuzuar


























I refuzuar











I refuzuar







I refuzuar











I refuzuar
















I refuzuar


I refuzuar

I refuzuar
























I refuzuar











	1. Në nenin 5, pika 5, të projektligjit  është parashikuar që primi i sigurimit për personat përfitues të ndihmës sociale të mbulohet nga buxheti i shtetit.
2.Në pikën 3 të nenit 8 është parashikuar që metodologjia e përcaktimit të primit, termat, klasifikikimi i banesave mbi bazë rreziku do të vendosen me vendim të  Këshillit të Ministrave.
3. Sqaruar në pikën 1, mësipër.
4. Në pikat 5 dhe 6 të nenit 10 të projektligjit përcaktohen roli dhe përgjegjësitë e Autoritetit të Mbikëqyrjes Financiare.
5. Portali publik do të jetë faqja  web e shoqërisë që do të krijohet, e cila do të përmbajëtë gjitha të dhënat për transparenë ndaj publikut.

Sqarim: Komentet e mëposhtme të paraqitura nga Z. Eduart Gjokura nuk janë të lidhura me përmbajtjen e projektligjit të publikuar për konsultim publik në RENJKP më datë 23.07.2025.

1. Referenca specifike në ligjin nr. 45/2019 “Për mbrojtjen civile” nuk është e nevojshme në objektin e projektligjit, pasi ky i fundit rregullon marrëdhënie të veçanta në fushën e sigurimit dhe funksionon në harmoni me kuadrin ekzistues ligjor. 

2.Përmabjtja e nenit 2 është mëposhtë:

“Neni 2 - Qëllimi i këtij ligji është mbulimi humbjeve financiare të pësuara nga i siguruari, për shkak të dëmeve të ndodhura në banesën e siguruar, të shkaktuara nga tërmeti, sipas kritereve të përcaktuara në këtë ligj”. 
Komenti nuk është relevant mbi përmbajtjen e draftligjit.

3.Përmabjtja e nenit 3 është mëposhtë:
“1. Sigurimi i detyrueshëm i banesave nga tërmetet zbatohet për llojet e mëposhtme të pronave të paluajtshme:
a) banesa;
b) [bookmark: _Hlk203560871]seksionet që ndodhen brenda banesave që përdoren si njësi, zyra apo për qëllime të tjera të ngjashme. 
2.Sigurimi i detyrueshëm i banesave nga tërmetet nuk zbatohet për pronat e mëposhtme:

a)  ndërtesat të cilat përbëhen nga argjile/qerpiç, strukturë me fibër - kallami  ose të tjera të ngjashme; 
b) ndërtesa me vendosje të lëvizshme ose të përkohshme”.

Komenti nuk është relevant mbi përmbajtjen e draftligjit.

4.Përmabjtja e nenit 4 është mëposhtë:

“Në këtë ligj termat e mëposhtëm kanë këto kuptime:

0.  “I siguruari”: individ, person fizik ose juridik, publik ose privat, vendas apo të huaj, pronar ose përdorues i pasurive të paluajtshme në territorin e Republikës së Shqipërisë, pavarësisht nga shkalla e shfrytëzimit të këtyre ndërtesave.
0. “Sigurim i detyrueshëm i banesave nga tërmetet”: nënkupton subjektin që ka detyrimin për të paguar primin, për të lidhur një kontratë sigurimi me qëllim mbulimin e humbjeve financiare brenda shumës së sigurimit, si rezultat i dëmeve të ndodhura në banesë, për shkak të tërmeteve.
0. “Banesë”: nënkupton një ndërtesë rezidenciale ose pjesë të një ndërtese rezidenciale, me një ose me shumë kate, që ka për destinacion përdorimin ose përdoret për qëllime banimi nga një ose më shumë persona. Banesa nuk përfshin tokën që ndodhet nën strukturën e banesës. Banesa nuk përfshin ndonjë strukturë përveç strukturës rezidenciale me përjashtim të rasteve kur struktura ndan një mur të përbashkët ose një çati në vazhdimësi me strukturën rezidenciale ose shtëpinë lëvizëse ose është ngjitur me strukturën rezidenciale ose shtëpinë lëvizëse përmes një themeli i cili është në vazhdimësi të themelit me strukturën rezidenciale”...........

Komenti nuk është relevant mbi përmbajtjen e draftligjit.

5. Përmabjtja e nenit 6 është mëposhtë:
“1.Kontrata  e sigurimit të detyrueshëm nga tërmetet mbulon dëmet e ndodhura në pasurinë e paluajtshme të siguruar, të shkaktuara nga një apo disa ngjarje tërmeti të ndodhura gjatë periudhës së vlefshmërisë së përcaktuar në policë.

1.  Përjashtohen nga mbulimi i sigurimit të detyrueshëm nga tërmetet: 
1. të gjitha dëmtimet fizike trupore duke përfshirë edhe vdekjen;
1. kërkesa për kompensim të dëmeve jopasurore; 
1. sendet brenda banesës së objektit të siguruar;
1. humbjet financiare nga ndërprerja e veprimtarisë dhe fitimi i munguar”.

Komenti nuk është relevant mbi përmbajtjen e draftligjit.

6. Përmabjtja e nenit 9 është mëposhtë:
“1.Në rast të ndryshimit të pronarit ose poseduesit të banesës së siguruar, kontrata e sigurimit të detyrueshëm nga tërmetet i kalon pronarit ose poseduesit të ri.  

2.Pronari ose poseduesi i ri është i detyruar të informojë brenda 15 ditëve kalendarike Fondit për Tërmetet për ndryshimin e pronësisë”.

Komenti nuk është relevant mbi përmbajtjen e draftligjit.

7. Përmabjtja e nenit 11 është mëposhtë:
[bookmark: _Hlk204092592]“1.Fondi për Tërmetet ka të drejtë të kontraktojë ekspertë të licencuar për vlerësimin e dëmeve të shkaktuara nga tërmetet.

2.Në rast kur një ngjarje tërmeti ka përmasa të konsiderueshme, në të cilën vlerësimi i dëmeve nuk mund të realizohet nga ekspertë të licencuar në Republikën e Shqipërisë, Fondi për Tërmetet kontrakton edhe ekspertë të fushës, të inxhinerëve dhe arkitektëve të Institucioneve të Arsimit të Lartë ose Shoqatave, të Enti Kombëtar të Banesave, nga ministria e përgjegjëse për ndërtimin, si dhe të institucioneve të tjera në këtë fushë që kanë njohuritë e duhura për vlerësim”.

Komenti nuk është relevant mbi përmbajtjen e draftligjit.

8. Përmabjtja e nenit 13 është mëposhtë:
“1.Çdo subjekt i siguruar, ose përfaqësuesi ligjor i tyre, ka të drejtë të paraqesë ankesë pranë Fondit për Tërmetet, në rast mos respektimi të kushteve të kontratës së sigurimit të detyrueshëm nga tërmetet, dhe rregullave të këtij ligji ose akteve rregullatore ne zbatim të tij.
2.Fondi për Tërmetet i përgjigjet çdo ankese të depozituar me shkrim apo në formë elektronike, brenda 15 ditëve pune nga data e marrjes së ankesës. 
3.Vendimet që merr Fondi për Tërmetet lidhur me shqyrtimin e ankesave, mund të ankimohen pranë Komisionit ad-hoc, që ngrihet sipas statutit dhe organizohet me rregullore të posaçme, i cili shqyrton dhe vendos brenda 30 ditëve pune nga marrja e ankesës. 
4. Nëse ankesa nuk pranohet nga Fondi për Tërmetet plotësisht ose pjesërisht, subjekti ankues ka të drejtë t’i drejtohet gjykatës civile të juridiksionit të zakonshëm në përputhje me legjislacionin në fuqi.
[bookmark: _Hlk209088184]5. Autoriteti i Mbikëqyrjes Financiare është organi përgjegjës për mbikëqyrjen dhe garantimin e mbrojtjes së konsumatorit në lidhje me kontratat e sigurimit të detyrueshëm të banesave”. 

Komenti nuk është relevant mbi përmbajtjen e draftligjit.

9. Përmbajtja e nenit 11 është cituar më lart, në pikën 7.

Komenti nuk është relevant mbi përmbajtjen e draftligjit.

10. Përmbajtja e nenit 9 është cituar më lart, në pikën 6.

Komenti nuk është relevant mbi përmbajtjen e draftligjit.

11. Përmabjtja e nenit 10 është si mëposhtë:

“1.Kontrata e sigurimit është e vlefshme nëse është paguar pranë agjentëve të shitjes, si dhe në mënyrë elektronike në përputhje me dispozitat  e këtij ligji dhe akteve rregullatore në zbatim të tij.     
2.Kontrata e sigurimit duhet të përmbajë të paktën elementët e mëposhtëm:
a) emrin dhe të dhënat mbi pronën e të siguruarit dhe Fondit për Tërmetet;
b) objektin e  kontratës;
c) rreziqet e mbuluara dhe përjashtimet ose kufizimet nga mbulimi;
d) datën e fillimit dhe mbarimit të policës së sigurimit;
e) shumën e siguruar;
ë) primin e sigurimit;
f) tarifën e shërbimit të ndryshimit të pronësisë.
3.Periudha e vlefshmërisë së kontrates së sigurimit të detyrueshëm nga tërmetet është një vit, apo për periudha më të gjatë sipas parashikimeve të kontratës.
4.Kontrata e sigurimit të detyrueshëm nga tërmetet hyn në fuqi në orën 24:00 të datës së shënuar në  kontratën e sigurimit dhe përfundon në orën 24:00 të datës së shënuar në  kontratën e sigurimit si datë e përfundimit të saj. Nëse primi nuk paguhet në kohë, sigurimi pezullohet deri në orën 24:00 të ditës kur paguhet primi.

5.Elementet dhe kushtet e përgjithshme e të veçanta të kontratës së sigurimit hartohen nga Fondi për Tërmetet, pas marrjes së pëlqimit nga Autoriteti i Mbikëqyrjes Financiare”.

Komenti nuk është relevant mbi përmbajtjen e draftligjit.

12. Përmabjtja e nenit 12 është si mëposhtë:

“1.Vlera e dëmshpërblimit për dëme që rrjedhin nga kontrata e  sigurimit të detyrueshëm nga tërmetet nuk kalon në asnjë rast limitin maksimal të përgjegjësisë, sipas metodologjisë të përcaktuar me vendim të Këshillit të Ministrave.

2.I siguruari është përgjegjës për paraqitjen e kërkesës për dëmshpërblim pranë Fondit për Tërmetet.

3.Rregullat, afatet, kriteret dhe procedurat për pagesën e dëmeve të shkaktuara nga ngjarjet e tërmeteve përcaktohen me udhëzim te ministrit përgjegjes për financat. 

4.Dëmshpërblimi në varësi të shkallës së dëmtimit dhe masës së dëmshpërblimit, paguhet brenda tre muajve, duke filluar nga momenti i plotësimit të plotë të dokumentacionit përkatës”. 

Komenti nuk është relevant mbi përmbajtjen e draftligjit.




	Çështje që lidhen me sigurimin vullnetar dhe objektin e ligjit 
	Shume mire qe merren masa te tilla, por pa i hyre thelle per te kuptuar arsyet dhe qellimet, vleresoj se duhet te merren ne konsiderat dy fakte:
1. E para duhet te jete sigurim vullnetar jo i detyrueshem, pasi ngjan me sigurimin ndaj paleve te treta! Kujt pale mund ti bej dem objekti si send i paluajtshem?
 2. Dhe se dyti, perse vetem ndaj "nga termet", dhe jo "nga fatkeqesite natyrore".

	Hamza Shehi
	I refuzuar






I refuzuar
	1. Sigurimi vullnetar dhe sigurimi i detyrueshëm janë dy forma të ndryshme sigurimi.
Kontrata e sigurimit është vullnetare kur ajo lidhet vetëm duke u bazuar tek vullneti i lirë i palëve kontraktuese. 
Kontrata e sigurimit është e detyrueshme kur vullneti për lidhjen e saj nuk buron nga personi apo subjektet e së drejtës, por buron nga ligji. 
2.Fillimish Fondi do të ketë objekt vetëm demet që pëson banesa nga tërmetet, më pas do të përfshijë të gjitha ngjarjet që përbëjnë fatkeqësitë natyrore.


	Çështje që lidhen me mbrojtjen e të drejtave kushtetuese, zgjerimi i objektit të ligjit, vlera e primit
	1. Ligji cenon te drejtat kushtetuese si dhe konkurencen nese behet me detyrim. Administrimi rrezukut nga cdo pronar është e drejte e tij ligjore dhe kushtetuese per ta bere apo jo duke marre persiper pasojat etj, ligji imponon kete te drejte kushtetuese te cdo pronari dhe e ben me detyrim !!!. Mendoj se duhet para ne aspektin kushtetues dhe te konkurences. duhet te jete nje alternative jo imonim ligjor pasi ka qytetare qe nuk duan ta bejne, nuk e vlersoj, nuk kane mundesi ta paguajne, etj etj. 
2. Sigurimi duhet te behet jo i detyrueshem por alternativ per qytetaret midis fondit shteteror te sigurimit te ndertimit apo privatit pra cdo pronar që vendos të siguroj pronën e tij të kete nje alternativ te shkoj tek privati ose te shkoj tek fondi shteteror i sigurimit te prones; Pra te vleresoj ai ku eshte me e sigurte sigurimi prones. kjo lejon konkurence ne treg dhe e rrit ate si dhe rrit sigurin pasi mendoj do ishte me mire sigurimi ne shtet pasi risigurimi sipas projekt ligjit per i detyrushem ndersa privati e ben apo jo si dihet !!! Pasi privati e menaxhon vetem pergjegjesin e tij ligjore dhe financiare. nese privati mund te falimentoj shteti mendoj se ka me shume siguri edhe ne kete aspekt nisur nga buxheti qe ai merre dhe nga buxheti shtetit per cdo qytetar alternativa e sigurimit ne shtet do ishte me e mire. pra ligji nuk duhet ta bej te detyrueshme kete gje per qytetaret por ta lej si alternative qe kush do te siguroj pronen te shkoj o tek fondi shteteror i sigurimit te prones ose tek privati. 
3. Duhet te shtohet fusha e mbulimi nga rreziku i ujit dhe zjarrit. duke qense se jemi tek sigurimi mendoj se duhet te shtohet edhe per ceshtjen e zjarrit dhe te ujit sigurimi prones jo vetem per termetet, etj. Nese ligji per planimifikimin e territorit kishte nje percaktim “certifikate sigurie” e cila u perkthye ne police sigurimi sipas percaktimeve te kodit civile ne kontraten e sipermarrjes tani projekt ligji felt drejte per drejte per sigurimin e prones dhe duke qense se (mendoj) duhet te jete alternative e privatit fondi shteteror i sigurimit te prones patjetere qe te behet edhe me konkret dhe atraktiv te shtohet edhe sigurimi nga zjarrit dhe nga uji, etj. 
4. Perjashtim për ato që kane lidhur kontrata sipas ligjit per planifikimin e territorit dhe vkm per sigurimin e ndertesave shume pronar kane kontrata ne fuqi per 10 vjet. keto duhet te perjashtohen pasi i kane kontratat e lidhura. Me mendimin qe kjo do behet alternative ketyre qytetareve duhet ti behet nje mundesi qe keto nese vendosin dhe deshirojne te kalojne nga privati tek shteti fondi shteteror pra te kene mundesi ta kalojne kontraten tek fondi shteteror i sigurimit te prones. 
5. Kalimi kontratave nga privati tek fondi shteteror dhe e kundërta per ato qe kane kontrata ne fuqi ligji te parashikoj mundesin e kalimit te ketyre kontrave nga privati tek fondi shteterore dhe e kunderta. Te jete qytetari qe me miratimin e ketij ligji per zgjedh midis fondit shteterore apo privatin. 
6. Primi sa do jete ligji nuk parashikon kete gje nese kontrata do te jete vjetore sa do te jete primi ??? tek vkm eshte vendos ne fakt nje 1 % e vleres se prones por pa asnje baze ligjore dhe realcion pse eshte 1 %. Alternativa (jo imponimi me detyrim) dhe konkurenca midis fondit dhe privatit do te bej te mundur qe qytetaret te pagujne me pak per sigurimin e banesave dhe kjo do te bej te mundur qe keto instrumenta te behen edhe me shume te perdorshme.
 7. Pallatet ne faze ndertimit as vkm – ja dhe as ku ligj nuk flet per sigurimin e subjektit ndertuese ne faze ndertimit. Ligji dhe vkm perkatese flasin per prona dmth pasi ka perfunduar ndertimit dhe kualdimi dhe certifikimi, por asnje nuk flet per te shmangur njdonje rast potencial te prishes se nje objekti ne faze perfundimti nga termeti dhe pasaojat dhe problemet sociale dhe financiare qe do te prodhj kjo gje. mendoj se duhet te behet e detyrueshme qe sipas fazave te ndertimit shoqerite te detyrohen te sigurojne objektin ne faze ndertimit minimalisht deri tek dorezimi pas kualidimit tek pronari. Ligji parashikon qe kur dorezohet prona pasi te kualidohet nga bashkia pergjegjesia kalon tek ai qe e ka marre ne dorezim. pra nga fillimi ndertimit dhe deri tek dorezimi keto investime jane te pa siguruara dhe jane potenacial rreziku social , ekonomik dhe ligjor ne rastet eventuale te fatkeqesise. Une mendoj se ky ligj duhet te vendos nje nene ku me miratimin e lejes se ndertimit te pagihet edhe nje police sigurimi per objektin ne faze ndertimit qe te gjithe shoqerit e ndertimit te jene te siguruara ne investimin qe do te bejme (ose sipas fazave te ndertimit) deri ne perfundimin e ndertimti dhe dorezimine tij pasi te merret akti kualidimit. kjo mund te ndikoj ne kosot por ne krahasim me ate qe shmang eshte e pa llogaritshme. nese po flasim per termet me mire siguron investimin / objektin ne ndertim pasi eshte investuar , eshte i pa perfunduar, i pa dorezuar dhe i shitur komplet dhe ne rast termeti dhe prishje te tij do sillte probleme shume te medha sociale dhe ekonomike dhe ligjore etj. Shoqerite e ndertimit duhet te sigurojne investimin e tyre deri ne realizimin e ndertimit dhe dorezimin e tij pasi te merret certifikata e perdorimit. Kjo duhet te shtohet ne ligj dhe te jete alternativ qe shoqerite ndertimit ta bejne tek privati ose tek fondi shteteror i sigurimit te ndertimit. 

	Abdyl Sarja
	I refuzuar

I pranuar pjesërisht

	1.Shteti ka funksion rregullator dhe detyra e tij është mbrojtja e qytetarëve me anë të  kalimit të risqve të dëmeve të shkaktuara si pasoj e tëmeteve tek një entitet i krijuar me ligj. Në rastin konkret po nxirret një ligj që rregullon një fushë që është e parregulluar dhe që në rastin e ndodhjes së ngjarjes së tërmetit ofron mbrojtje dhe siguri për qytetarët dhe për financat publike. 
2. Qëllimi kryesor i projektligjit nuk është krijimi i një produkti sigurimi në kushtet e konkurrencës tregtare, por mbrojtja e pronës së qytetarëve dhe garantimi i stabilitetit të financave publike përballë pasojave të tërmeteve. 
Nëse sigurimi do të lihej në zgjedhjen e lirë të qytetarëve, një pjesë e konsiderueshme e pronarëve do të zgjidhnin të mos siguroheshin për shkak të kostos ose vlerësimit subjektiv të riskut. Në rast të ndodhjes së një tërmeti me pasoja të mëdha, këta qytetarë do t’i drejtoheshin sërish shtetit për mbështetje financiare dhe rindërtim, duke transferuar barrën ekonomike tek buxheti i shtetit. Në këtë mënyrë, rreziku që synon të menaxhojë projektligji do të vazhdonte të mbetej mbi financat publike.
3. Fillimisht objekt i ligjit do të jenë vetëm dëmet si pasojë e tërmeteve më pas me konsolidimin e vet Fondit objekti i fondit do të zgjerohet duke  mbuluar edhe dëme të tjera.  
4. Ligji 107/2014 synon të garantojë cilësinë e ndërtimit dhe të mbrojë blerësin nga pasoja të defekteve strukturore që mund të shfaqen pas shitjes.
Projektligji për tërmetet ka si qëllim menaxhimin e riskut natyror, duke krijuar një skemë sigurimi të detyrueshme për të gjithë banesat, për të zvogëluar ndikimin ekonomik të katastrofave.
· Objekti i sigurimit - Në ligjin 107/2014, përgjegjësia është mbi zhvilluesin, i cili duhet të sigurojë objektin për 10 vjet.
Në projektligjin për tërmetet, përgjegjësia është mbi pronarin, i cili duhet të paguajë primin dhe të lidhë kontratën e sigurimit.
· Instrumenti financiar- Ligji 107/2014 përdor policën e sigurimit si garanci teknike.
Projektligji për tërmetet krijon një fond shtetëror, që vepron si sigurues publik dhe menaxhon pagesat e dëmshpërblimeve.
· Mbulimi i risqeve - Ligji 107/2014 mbulon rreziqe që lidhen me cilësinë e ndërtimit.
Projektligji mbulon rreziqe natyrore, specifikisht tërmetet, duke përjashtuar dëmet trupore dhe sendet brenda banesës.

5.Pika 3 e nenit 34 parashikon si më poshtë;
“3.Personat/subjektet fizikë ose juridikë të cilët kanë lidhur në mënyrë vullnetare kontratat për sigurimin e banesave nga tërmetet në kohën e hyrjes në fuqi të këtij ligji, nuk kanë detyrimin për zbatimin e këtij ligji për sigurimin e detyrueshëm nga tërmetet për sa kohë janë në fuqi kontratat e lidhura në datën e hyrjes në fuqi së këtij ligji, sipas nenit 1124 të Kodit Civil. Pas përfundimit të afatit të vlefshmërisë së këtyre kontratave, të gjithë personat/subjektet fizikë dhe juridikë kanë detyrimin e sigurimit të detyrueshëm të banesave nga tërmetet sipas parashikimeve të këtij ligji”.

6. Metodologjia për përcaktimin e primit do të rregullohet me VKM.
7. Në Shqipëri, një ndërtim nuk mund të përdoret për banim në mënyrë ligjore pa kaluar disa faza të detyrueshme, të përcaktuara nga ligji. Procesi fillon me marrjen e lejes së ndërtimit, e cila është e domosdoshme për çdo lloj ndërtimi, qoftë ai i ri, rikonstruksion, restaurim apo edhe prishje. Leja përshkruan kushtet që duhet të përmbushen gjatë punimeve dhe është e vlefshme vetëm nëse është në përputhje me dokumentet e planifikimit dhe standartet teknike.
Pas përfundimit të punimeve, ndërtimi duhet të kolaudohet, pra të certifikohet për përputhjen me projektin dhe normat teknike. Kjo bëhet përmes aktit të kolaudimit, i cili është një dokument thelbësor për të vazhduar me hapat e mëtejshëm. Pa këtë akt, objekti nuk mund të përdoret për banim.
Më pas, autoriteti përkatës lëshon certifikatën e përdorimit, e cila vërteton se ndërtimi është kryer sipas lejes dhe standardeve ligjore. Në këtë fazë, subjekti që ka kryer punimet duhet të dorëzojë edhe një deklaratë përputhshmërie, që konfirmon se ndërtimi është i sigurt dhe në përputhje me normat teknike.
Vetëm pasi të jetë lëshuar certifikata e përdorimit, ndërtimi mund të regjistrohet në Kadastër si pasuri e paluajtshme. Ky regjistrim është i domosdoshëm për të fituar statusin juridik të banesës dhe për të ushtruar të drejtat e pronësisë.



	Çështje që lidhen me riformulimin në tërësi të disa neneve të projektligjit 
	1-Titulli i ligjit - Perse eshte hequr permbytja nga drafti I ligjit? Ajo ka qene te pakten deri ne versionin e vitit 2016 te ligjit. Lidhur me peshen qe ka permbytja kini parasysh se sipas Albania - Disaster Risk Finance Diagnostic 
https://documents.worldbank.org/en/publication/documents-reports/documentdetail/099052323083551599/p1721450b5ecd102009ba802608b8386689 
Global risk modeling firm, AIR Worldwide, estimates the average future damages from earthquakes and flooding as US$147 million per year, with a catastrophic event—for example, a 1-in-100-year earthquake—causing damages of over US$2 billion (see FIGURE 1 and section 1.2).
Major earthquakes are in general infrequent but can result in very large damages (such as the 2019 earthquake); they are estimated to cause on average almost US$99 million in damage per year. In contrast, floods often cause localized but more frequent damages with an estimated average damage of about US$48 million per year. These estimates cover private sector assets (primarily residential property), but not public assets.
Evaluation of the recent 2019 earthquake suggested around 23 percent of the damages were in relation to public assets (Government of Albania (GoA) et al. 2020). Therefore it is possible to assume that damages to public assets would amount to 20-30 percent of the damages to private assets as shown in FIGURE 1. 
Per sa me lart: Sugjerimi im është të synohet mbulim gjithëpërfshirës i banesave ndaj tërmeteve dhe përmbytjeve, qoftë edhe me rritje modeste të primit, sepse kjo shmang dy standarde për të dëmtuarit dhe pasqyron praktikat më të mira.

2-Neni 1 - U ndryshua per tu pershtatur me nenin 3, pika 1, paragrafi “b” me poshte per te perfshire Njësi ndërtimore individuale me funksione jo banimi.

3-Neni 4, shkronja (a)- Per shkak te dallimit mes nocionit “Komb” dhe “Shtet” do sugjeroja qe te emertohej kudo ne kete ligj “Fondi shteteror per termetet”
Neni 4, shkronja (g) - Sipas dokumentit 'Hazard Definition and Classification Review: Technical Report', publikuar nga UNDRR dhe ISC më 2020, kemi kete perkufizim. https://www.undrr.org/publication/hazard-definition-and-classification-review-technical-report
4-Neni 4, shkronja (n)- Mund te shtohet ne vijim edhe : Për qëllimet e këtij ligji, autoriteti kombëtar i autorizuar për monitorimin e tërmeteve është Instituti i Gjeoshkencave (IGJEO), si institucioni shtetëror përgjegjës për monitorimin, lokalizimin dhe vlerësimin e tërmeteve në territorin e Shqipërisë, nëpërmjet Rrjetit Kombëtar Sizmologjik dhe Arkivës Kombëtare të të Dhënave Sizmike. IGJEO siguron raportimin zyrtar të parametrave të tërmetit dhe mbështet strukturat e mbrojtjes civile dhe të sigurisë kombëtare në përputhje me standardet ndërkombëtare dhe legjislacionin shqiptar në fuqi. 
Për një qartësi maksimale, mund të përdoret një shkurtesë e vetme (p.sh. “FKT” os Fondi) në të gjithë ligjin, duke evituar përsëritje.
Rekomandim:
1. Në Nenin 4, shkronja n, pas fjalës “Fondi Kombëtar për Sigurimin e Detyrueshëm nga Tërmetet” shtoni:
1. “…në vijim referohet shkurt si FKT.”
1. Tek Neni 13:
1. “1. Fondi Kombëtar për Tërmetet (FKT) krijohet si person juridik…”
5-Neni 5, pika 4 - Te saktesohet, duke e zevendesuar me «bashkse”, per te qene korrekte ndaj percaktimeve te ligjit 139/2015 “Per veteqeverisjen vendore” I ndryshuar dhe ligjit 68/2017 “Per financat e veteqeverisjes vendore”, I ndryshuar ku percaktohet respektivisht se: Njësitë e vetëqeverisjes vendore
1. Njësitë e vetëqeverisjes vendore janë bashkitë dhe qarqet, të cilat realizojnë vetëqeverisjen vendore në Republikën e Shqipërisë. Dhe 
5. “Njësitë e vetëqeverisjes vendore” janë bashkitë dhe qarqet, të përcaktuara nga Kushtetuta dhe ligji për ndarjen administrative territoriale të njësive të qeverisjes vendore në Republikën e Shqipërisë. Pra, nese buxheti do te jete I bashkise-te saktesohet -bashkia
6-Neni 6, pika 2, shkronja (c) -  Historikisht, shuma e ndihmës shtetërore për kompensimin e dëmeve të shkaktuara në pasuritë e brendshme të banesave (mobilje, orendi, pajisje elektroshtepiake) është përcaktuar rregullisht me vendime të Këshillit të Ministrave, si më poshtë:
· VKM nr. 206, datë 26.3.1998 — “Për kriteret për pjesëmarrjen e shtetit në përballimin e dëmeve në rast fatkeqësish” (i ndryshuar):

. Për çdo dëmtim të pajisjeve dhe orendive, pas vlerësimit real të dëmit, jepet ndihma falas deri në 20 000 lekë për frymë, por jo më shumë se 100 000 lekë për familje.
· Në rast se vlera reale e dëmit është më e vogël se masa e ndihmës falas për frymë, ndihma barazohet me vlerën e dëmit.
· VKM nr. 329, datë 16.5.2012 — “Për kriteret dhe procedurat e dhënies së ndihmës shtetërore financiare për mbulimin e dëmeve të shkaktuara nga fatkeqësi natyrore ose të tjera të shkaktuara nga veprimtaria njerëzore”:

· Në rast dëmtimesh të mobiljeve, orendive dhe pajisjeve elektroshtepiake në banesa, masa e ndihmës llogaritet mbi bazën e çmimeve mesatare të artikujve, sipas të dhënave të strukturave të tatim‑taksave, pa kufizime fiks.
· VKM nr. 24, datë 20.1.2010 — “Për ngritjen e grupeve të punës për evidentimin dhe vlerësimin e dëmeve të shkaktuara nga reshjet e shiut dhe përmbytjet në qarqet e Shkodrës e Lezhës”:

· Për grupin “orendi e mobilie”, dëmshpërblim prej 50 000 lekë për frymë, maksim. 200 000 lekë për familje.
· VKM nr. 10, datë 6.1.2011 — “Për ngritjen e grupeve të punës për evidentimin dhe vlerësimin e dëmeve të shkaktuara nga reshjet e shiut dhe përmbytjet në qarqet Shkodër, Lezhë dhe Durrës”:

· Për “orendi e mobilie”, dëmshpërblim prej 50 000 lekë për frymë, maksim. 300 000 lekë për familje.
Kompensimet për viktimat
· VKM 206/1998 (neni 4.3): ndihmë e menjëhershme falas 50 000 lekë për çdo person të vdekur;
· VKM 329/2012 (neni a): ndihmë financiare 500 000 lekë për çdo viktimë.
Analizë dhe përfundime
Ligji i ri për sigurimin detyrues nga tërmetet përjashton qartazi mobiljet, orenditë, pajisjet elektroshtepiake dhe kompensimet për viktimat—kategori që historikisht mbuloheshin plotësisht nga VKM-të e mësipërme.
· Ndërlidhje e dyfishtë e zgjidhjeve: Të dëmtuarit do të adresohen e njëjta dëmtimesh dy herë—te shoqëria e sigurimeve (për dëmet e godinës) dhe te njësitë vendore (për sendet e brendshme dhe kompensimet e viktimave).
· Rrezik për ulje të mbulimit të detyrueshëm: Përjashtimi i dhjetra kategorive të dëmtimeve rrezikon që qytetarët të mos paguajnë më sigurimin, duke e dobësuar skemën detyrueshmërisë dhe rritur informalitetin.
· Shtim i barrës fiskale: Bashkitë dhe buxheti qendror do të vazhdojnë të paguajnë për kategoritë e përjashtuara (sendet, viktimat), duke anuluar efektin e pritshëm të lehtësimit buxhetor nga krijimi i Fondit të Tërmeteve.
Në mungesë të një mbulimi të plotë—siç ka qenë praktikë që nga viti 1998—ligji i ri jo vetëm cenon parimin e vazhdimësisë të të drejtave historike, por dhe rrezikon të bëjë shkarkimin e përgjegjësisë financiare të shtetit të paplotë, duke ruajtur një presion të pashlyer mbi buxhetet vendore e qendrore. 
Si konkluzion:
Praktika më e mirë duhet të jetë të zgjerohet mbulimi i detyrueshëm sa më shumë drejt asaj që qytetarët historikisht presin-kompensim edhe per sendet brenda shtepise te pakten nje minimum per to. 
Sa për kompensimin e viktimave, sugjerohet të sqarohet ne relacionin e projektligjit që ai nuk mbulohet nga sigurimi i detyrueshëm (ashtu si në çdo vend tjetër), por paralelisht të citohet me një nen referues në projektligj që shteti do të vazhdojë të japë ndihmë financiare për familjet e viktimave .
7-Neni 8, pika 3, - U zevendesua fjala “rrezik» me "risk» bazuar ne ligjin 45/2019 “Per mbrojtjen civile” sipas te cilit:
39.	“Risk” (Risk) është kombinimi i mundësisë së ndodhjes së një ngjarjeje dhe të pasojave të saj negative.
“Rrezik” (Hazard) është një proces, fenomen ose aktivitet njerëzor, që mund të shkaktojë humbje të jetës, plagosje apo impakte të tjera shëndetësore, dëmtim të pronës, ndërprerje të veprimtarisë sociale dhe ekonomike ose degradim mjedisor.
Per me teper keto perkufizime te ketij ligji jane ne perputhje me ato te UNDRR si me poshte:
Hazard: A process, phenomenon or human activity that may cause loss of life, injury or other health impacts, property damage, social and economic disruption or environmental degradation. (UNDRR 2016)
Risk: The combination of the probability of an event and its negative consequences. UNISDR Terminology 2009
8-Neni 13, pika 1 - Për një qartësi maksimale, mund të përdoret një shkurtesë të vetme (p.sh. “FKT” apo Fondi) në të gjithë ligjin, duke evituar përsëritje.
Rekomandim:
1. Në Nenin 4, shkronja n, pas fjalës “Fondi Kombëtar për Sigurimin e Detyrueshëm nga Tërmetet” shtoni:
2. “…në vijim referohet shkurt si FKT.”
3. Tek Neni 13:
“1. Fondi Kombëtar për Tërmetet (FKT) krijohet si person juridik…”
9-Neni 19, pika 1 - Per shkak te rendesise qe ka niveli I riskut sizmik, sugjeroj qe te shtohet edhe nje anetar i 6-te nga Instituti I Gjeoshkencave (IGJEO). Përfshirja e ekspertit shkencor (IGJEO) krahas përfaqësuesit të siguruesve do t’i jepte Bordit dimension profesional duke forcuar legjitimitetin shkencor të vendimmarrjes. dhe shtuar besueshmërinë .

10-Neni 19, pika 1, shkrona (d) - Te saktesohet nese eshte “shoqata” apo “shoqatat”
11-Neni 20 - Per shkak te perberjes se Bordit eshte e nevosjshme nje riformulim I nenit si me poshte:                                                                           1. Kriteret e Përgjithshme
Çdo kandidat që emërohet anëtar i Bordit Drejtues duhet të përmbushë të gjitha kërkesat e mëposhtme:
a) të jetë shtetas i Republikës së Shqipërisë;
b) të mos ketë dënime penale të formës së prerë;
c) të zotërojë diplomë universitare dhe, për sa i përket fushave të specifikuara, pasuniversitare në një nga këto disiplinë: ekonomi (financë / kontabilitet), drejtësi, ose shkencë aktuariale;
d) të ketë të paktën 5 (pesë) vjet përvojë profesionale në nivel drejtues, në të paktën një nga fushat e mëposhtme:
i. sigurim / risigurim;
ii. financa publike;
iii. administrim dhe mbikëqyrje e tregjeve financiare, përfshirë tregjet e kapitalit;
iv. menaxhim emergjencash / mbrojtje civile;
e) të zotërojë integritet, ndershmëri dhe përkushtim në përmbushjen e funksioneve të besuara;
f) të ketë një rekord të pastër penal gjatë 10 (dhjetë) viteve të fundit;
g) të mos jetë subjekt i procedurave ligjore për shpërndarje të detyrimeve ndaj të tretëve (deklarim paaftësie paguese);
h) të mos përbëjë konflikt interesi me Fondin Kombëtar për Tërmetet.
2. Kriteret e Posaçme për anetaret e Bordit
Përveç kërkesave të parashikuara në paragrafët 1–1.g, çdo anetar Bordi duhet te permbushe kërkesat shtesë, si më poshtë:
a) Dy anëtarë nga Ministria përgjegjëse për financat
  i. Të kenë të paktën 5 vjet përvojë profesionale në përgatitjen, vlerësimin dhe zbatimin e politikave të financave publike.
ii. Njëri prej tyre emërohet detyrimisht Kryetar i Bordit Drejtues. 
b) Një anëtar nga Autoriteti i Mbikëqyrjes Financiare
    i. Të ketë së paku 5 vjet përvojë në mbikëqyrjen e institucioneve financiare.
ii. Të zotërojë njohuri të avancuara të legjislacionit financiar dhe standardeve ndërkombëtare të mbikëqyrjes. 
c) Një anëtar nga struktura përgjegjëse për mbrojtjen civile
i. Së paku 5 vjet përvojë në drejtimin, planifikimin ose koordinimin e masave për reduktimin e rrezikut nga fatkeqësitë.
ii. Njohuri të thelluara të kuadrit ligjor dhe procedurave të emergjencave civile në Shqipëri. 
d) Një anëtar nga Shoqatat Shqiptare të Sigurimeve
i. Emërohet nga AMF-ja nga një listë prej 3 kandidatësh të propozuar nga Shoqata.
ii. Të ketë të paktën 5 vjet përvojë në industrinë e sigurimeve/risigurimeve.
iii. Të zotërojë njohuri të thelluara mbi produktet, rreziqet dhe praktikën e tregut të sigurimeve në Shqipëri. 
3. Vlerësimi për përshtatshmëri”
Ministri përgjegjës për financat, për çdo kandidat për anëtar Bordi Drejtues ose Drejtor Ekzekutiv, vlerëson nëse plotësohen kriteret e mëposhtme:
a) integriteti, ndershmëria dhe përkushtimi në përmbushjen e funksioneve;
b) kompetenca, aftësia profesionale dhe gjykimi i shëndoshë;
c) pavarësia nga interesa private, për të shmangur konfliktin e interesit me Fondin.
4. Kufizimet e Përkohshme (10 vjeçare)
Asnjë anëtar i Bordit Drejtues apo Drejtor Ekzekutiv nuk duhet, në 10 vitet e fundit:
a) të ketë qenë ortak, anëtar i organit drejtues/mbikëqyrës apo administrator në një subjekt për të cilin janë hapur procedurat e falimentimit;
b) të ketë qenë ortak, anëtar i organit drejtues/mbikëqyrës apo administrator në një subjekt nën administrim të përkohshëm;
c) të ketë mbajtur pozicione drejtimi apo kontrolli në një subjekt ose institucion financiar, të cilit i është hequr e drejta për ushtrim veprimtarie financiare;
d) të ketë pësuar refuzim nga AMF ose BSH për t’u bërë anëtar i këshillit mbikëqyrës/administrativ të një subjekti nën mbikëqyrjen e tyre.
5. Kohëzgjatja dhe Monitorimi i Mandatit
a) Mandati i anëtarëve është 3 vjeçar, me të drejtë rizgjedhjeje vetëm njëherë;
b) Tre muaj para skadimit të mandatit, ministri përgjegjës për financat njofton institucionin përkatës për emërimin e pasardhësit;
c) Gjatë gjithë kohës së mandatit, anëtarët riafirmojnë përmbushjen e kushteve “fit & proper” dhe nuk lejohet shkelje e kriterit të pavarësisë apo të ndershmërisë, përndryshe zëvendësohen sipas procedurës.
6. Rregullorja e Funksionimit
Rregullat e detajuara për organizimin dhe funksionimin e Bordit Drejtues miratohen me vendim të vetë Bordit, në përputhje me ligjin.
12-Neni 25, pika 1 , shkronja (b) - Sikurse eshte shpjeguar me lart korrespondenca anglsiht→Shqip mes termave, sipas ligjit 45/2019 eshte:
· Hazard→Rrezik
· Risk→Risk
Termi “katastrofe” nuk perdoret ne bazen ligjore dhe nenligjore te mbrojtjes civile. Perdoren termat «fatkeqesi” dhe “emergjence” Prandaj, me qelim perputhjen e plote me legjislacionin ne fuqi dhe shmagjen e cfaredolloj konfuzioni ne te ardhmen, termi “katastrofe’ duhet zevendesuar me fakeqesi.

13-Neni 29 - Te saktesohet, psh, duke e vendosur bashkia, per te qene korrekte ndaj percaktimeve te ligjit 139/2015 “Per veteqeverisjen vendore” I ndryshuar dhe ligjit 68/2017 “Per financat e veteqeverisjes vendore”, I ndryshuar, ku percaktohet respektivisht se: Njësitë e vetëqeverisjes vendore
1. Njësitë e vetëqeverisjes vendore janë bashkitë dhe qarqet, të cilat realizojnë vetëqeverisjen vendore në Republikën e Shqipërisë. Dhe 
5. “Njësitë e vetëqeverisjes vendore” janë bashkitë dhe qarqet, të përcaktuara nga Kushtetuta dhe ligji për ndarjen administrative territoriale të njësive të qeverisjes vendore në Republikën e Shqipërisë. 

	Maksimiljan Dhima

	Sqarim: Komentet e paraqitura nga Z. Maksimiljan Dhima nuk lidhen me përmbajtjen e projektligjit të publikuar për konsultim publik në RENJKP më datë 23.07.2025.










1. Fillimish Fondi do të ketë objekt vetëm demet që pëson banesa nga tërmetet, më pas do të përfshijë të gjitha ngjarjet që përbëjnë fatkeqësitë natyrore.






























2- Përmabjtja e nenit 1 është si mëposhtë:
“Ky ligj përcakton norma dhe rregulla për sigurimin e detyrueshëm të banesave nga tërmetet, në Republikën e Shqipërisë”.

Komenti nuk është relevant mbi përmbajtjen e draftligjit.

3. Përmabjtja e shkronjës (a), të nenit 4, është si mëposhtë:
“a.“I siguruari”: individ, person fizik ose juridik, publik ose privat, vendas apo të huaj, pronar ose përdorues i pasurive të paluajtshme në territorin e Republikës së Shqipërisë, pavarësisht nga shkalla e shfrytëzimit të këtyre ndërtesave”.

Komenti nuk është relevant mbi përmbajtjen e draftligjit.

4. Përmabjtja e shkronjës (n), të nenit 4, është si mëposhtë:

“n.“Kontrata e  sigurimit të detyryeshëm”: Kontrata mes të siguruarit dhe siguruesit që është Fondit për Termetet, në bazë të së cilës siguruesi detyrohet të paguajë dëmshpërblimin tërësor apo pjesor, sipas kushteve dhe kufinjve të parashikuar në këtë ligj, aktet rregullatore në zbatim të tij dhe në këtë kontratë”.
Komenti nuk është relevant mbi përmbajtjen e draftligjit






















5. Përmabjtja e pikës 4, të nenit 5, është si mëposhtë:
“4.Buxheti i shtetit financon primin e sigurimit të detyrueshëm nga tërmetet për shtresat sociale në nevojë”. 

Komenti nuk është relevant mbi përmbajtjen e draftligjit




6. Projektligji rregullon vetëm sigurimin e detyrueshëm të banesave për dëmet materiale të shkaktuara nga tërmeti. Ndihmat shtetërore për mobiliet, orenditë, pajisjet elektroshtepiake apo familjet e viktimave nuk janë objekt i këtij projektligji dhe rregullohen sipas kuadrit ligjor përkatës.
























































































































7. Dispozita rregullon metodologjinë aktuariale për përcaktimin e primit të sigurimit dhe jo përkufizimin e koncepteve të “riskut” dhe “rrezikut (hazard)”. Këto terma përdoren në kuptimin teknik të modelit të riskut nga tërmetet, mbi të cilin bazohet klasifikimi i banesave.



















8.  Përmabjtja e pikës 1, të nenit 13, është si mëposhtë:
“Çdo subjekt i siguruar, ose përfaqësuesi ligjor i tyre, ka të drejtë të paraqesë ankesë pranë Fondit për Tërmetet, në rast mos respektimi të kushteve të kontratës së sigurimit të detyrueshëm nga tërmetet, dhe rregullave të këtij ligji ose akteve rregullatore ne zbatim të tij”.
Komenti nuk është relevant mbi përmbajtjen e draftligjit


9.Përmabjtja e  nenit 19, është si mëposhtë:
“Asambleja e Përgjithshme merr vendim për:
a) përcaktimin e politikave tregtare;
b) miratimin e pasqyrave financiare vjetore dhe të raporteve të ecurisë së veprimtarisë;
c) miraton pagën, shpërblimet si dhe trajtimet financiare të anëtarëve të Këshillit Mbikëqyrës, Administratorit si dhe të punonjësve;
d) miratimin e statutit të Fondit për Tërmetet dhe ndryshimin e tij;
e) miratimin e strategjisë së zhvillimit;
f) miratimin e rregullores për organizimin dhe funksionimin e Këshillit Mbikëqyrës;
g) aktet dhe dokumentat me natyrë financiare dhe marrëveshjet me të tretët;
h) çështje të tjera të iniciuara nga Këshilli Mbikëqyrës ose të parashikuara në statutin e shoqërisë në zbatim të ligjit për tregtarët dhe shoqërite tregtare”.

Komenti nuk është relevant mbi përmbajtjen e draftligjit.
 
10. Përmabjtja e  nenit 19 është si më lartë në pikën 9.

Komenti nuk është relevant mbi përmbajtjen e draftligjit.

11.Përmabjtja e  nenit 20, është si mëposhtë:
“
“1.Këshilli Mbikëqyrës është organi mbikëqyrës i Fondit për Tërmetet, i cili përbëhet nga 5 anëtarë, nga të cilët emërohen nga ministri përgjegjës për financat, me  përfaqësues si më poshtë:

1. dy anëtarë nga ministria përgjegjëse për financat, ku një prej të cilëve është edhe Kryetar i Këshilit Drejtues; 
1. një anëtar të propozuar Autoriteti i Mbikëqyrjes Financiare;
1. një anëtar të propozuar nga institucioni përgjegjës shtetëror për gjeoshkencat;
1. një anëtar të propozuar nga përfaqësues nga Instituti i Ndërtimit.
2.Antarët e Këshillit Mbikëqyrës emërohen me një mandat 3 vjeçar, me të drejtë rizgjedhje.
3.Në rastet kur mandati i anëtarit ka përfunduar, secili prej tyre qëndron në detyrë deri në çastin e zgjedhjes së anëtarëve të rinj, por jo më shumë se tre muaj. Tre muaj para përfundimit të mandatit të çdo anëtari të Këshillit Mbikëqyrës, Fondi për Tërmetet njofton ministrinë përgjegjëse për financat, dhe ministria njofton me shkrim institucionin përkatës propozues.
4.Rregullat për organizimin dhe funksionimin e Këshilli Mbikëqyrës miratohen me vendim të Asamblesë së Përgjithshme”.

Komenti nuk është relevant mbi përmbajtjen e draftligjit.









































































12. Pika 1 e nenit 25 ka këtë përmbajtje:

“1.Administratori i Fondit për Tërmetet organizon dhe administron veprimtarinë e përditshme të institucionit”.

Komenti nuk është relevant mbi përmbajtjen e draftligjit.

13. Neni 29 ka këtë përmbajtje

“Fondi për Tërmetet, për realizimin e funksioneve të caktuara me këtë ligj, shkëmben informacion me Agjencinë Shtetërore të Kadastrës, Shërbimin Social Shtetëror, Njësitë e Qeverisjes Vendore, si dhe me ente apo autoritete të tjera publike ose private”.


Komenti nuk është relevant mbi përmbajtjen e draftligjit

	Çështje që lidhen trajtimin e shtresave ne nevojë,masat shtërnguese  të parashikuar në projektligj, rimbursimi i dëmeve dhe çështja e risigurimeit të Fondit
	Jam kundër projektligjit për sigurimin e detyrueshëm të banesave nga tërmetet për arsyet e mëposhtme:
1.Detyrim financiar i padrejtë për qytetarët në kushte ekonomike të vështira, sidomos ata që jetojnë në banesa të thjeshta ose në zona rurale. Shumë familje nuk kanë mundësi të paguajnë edhe shpenzimet bazë, dhe vendosja e një pagese të detyrueshme shtesë është e papërballueshme. Shteti merr rolin e siguruesit unik, duke përjashtuar kompanitë private nga një treg që normalisht duhet të jetë i hapur dhe konkurrues. Kjo përbën një monopol shtetëror dhe krijon dyshime për mungesë transparence dhe efektiviteti në menaxhimin e fondeve. 
2.Ligji ndëshkon qytetarët që nuk paguajnë, duke i përjashtuar nga shërbime publike si kadastra, e‑Albania apo QKB. Kjo përbën një shkelje të të drejtave themelore, pasi askush nuk duhet të pengohet nga aksesimi në shërbime publike për arsye financiare. Asnjë vend në Bashkimin Evropian nuk aplikon një sistem ku shteti është siguruesi i vetëm, i detyrueshëm, për banesat private. Pse duhet Shqipëria të jetë përjashtim? Fokusi duhet të jetë tek ndërtimet e sigurta, forcimi i kontrollit teknik, standardet e ndërtimit dhe legalizimi, e jo tek zhvendosja e barrës te qytetarët përmes sigurimeve të detyrueshme.
3. Nuk ka qartësi për kostot reale që do të paguhen – mungon një simulim konkret. Në mungesë të transparencës për çmimet dhe mbulimin real, qytetarët nuk mund të vlerësojnë as efektin financiar të ligjit. 
4.Nuk përfshihet një mekanizëm i besueshëm për rimbursim të dëmeve. Nëse ndodh një tërmet, si do të garantohet pagesa e menjëhershme dhe e drejtë për dëmet? 
5.Nuk ka referenca për garanci financiare ndërkombëtare. Drafti është në kontrast me parimet e shtetit të së drejtës dhe ekonomisë së tregut. Më shumë kontroll dhe ndëshkim për qytetarët, më pak llogaridhënie nga shteti. Për të gjitha këto arsye, kërkoj të mos miratohet ky projektligj dhe të rishqyrtohet me një model të hapur, vullnetar dhe të bazuar në incentivim, jo detyrim dhe ndëshkim. 

	Briken Tuçi

	I refuzuar

I pranuar pjesërisht


I pranuar pjesërisht

	1. Në pikat 5 dhe 6 të nenit 5 të projektligjit parashikon si më poshtë: 

“5.Buxheti i shtetit financon primin e sigurimit të detyrueshëm nga tërmetet për shtresat sociale në nevojë”.

“6.Kategoritë përfituese të shtresave sociale në nevojë, kriteret dhe procedurat për financimin nga sigurimi i detyrueshëm i tërmeteve për shtresat sociale në nevojë, nga buxheti i shtetit dhe buxheti i njësive të vetëqeverisjes vendore tek Fondi për Tërmetet, përcaktohen me vendim të Këshillit të Ministrave”.
2. Masat e parashikuara në projektligj nuk synojnë kufizimin e të drejtave themelore të qytetarëve, por krijimin e mekanizmave të nevojshëm për garantimin e zbatimit efektiv të detyrimit ligjor për sigurimin e banesave nga tërmetet. Kufizimet e parashikuara lidhen me procedura administrative specifike dhe nuk përbëjnë mohim të përgjithshëm të aksesit në shërbimet publike, por një mjet për të siguruar respektimin e një detyrimi të vendosur me ligj në funksion të mbrojtjes së interesit publik.
Gjithashtu, qëllimi i projektligjit është krijimi i një skeme të qëndrueshme financiare për përballimin e pasojave të tërmeteve, duke garantuar mbrojtjen e qytetarëve dhe reduktimin e barrës fiskale që mund të rëndojë mbi buxhetin e shtetit pas ngjarjeve katastrofike

3.Projektligji nuk parashikon vlera fikse të primit të sigurimit. Primi do të llogaritet sipas metodologjisë aktuariale dhe modelit të rrezikut nga tërmetet, të miratuara në zbatim të ligjit. Për rrjedhojë, simulimet konkrete të kostove nuk janë pjesë e përmbajtjes së projektligjit.

4.Neni 12 i projektligjit parashikon të gjithë procedurën e dëmshpërblimit në rastin e ndodhjes së gjarjes së sigurimit.

[bookmark: _Hlk140152684]5. Pika 2 e nenit 28 parashikon: “Përzgjedhja e risiguruesve kryhet sipas kritereve të përcaktuara në rregulloret përkatëse të Autoritetit të Mbikëqyrjes Financiare”. Risigurimi i përgjegjësisë fondit tek një shoqëri e ndërkombëtare sigurimi është një garanci më shumë për marrjen e pagesës së qytetarëve në rast të ndodhjes  ngjarjes së termetit .


	Çështje që lidhen me sigurimin e ndertimeve të reja dhe afati i njoftimit të ndryshimit të pronësisë mbi banesëen e siguruar 
	1.Tek neni 3, pika 2 duhet te shtohen edhe apartamentet e reja qe sipas Ligjit Nr.107 datë 31.07.2014 “Për Planifikimin dhe Zhvillimin e Territorit”, neni 42 pika 9, e marrin policen e sigurimit nga zhvilluesi. Neni 42 Certifikata e përdorimit 9. Njëkohësisht me lidhjen e kontratës për kalimin e pronësisë së punimeve, zhvilluesi duhet t’i dorëzojë blerësit një policë sigurimi me afat dhjetëvjeçar me përfitues blerësin/blerësit dhe me efekt nga data e përfundimit të punimeve, që mbulon dëmet e ndërtesës, përfshirë dëmet ndaj të tretëve, që rrjedhin kur, për shkak të tokës ose për defekt të ndërtimit, ndërtimi shembet tërësisht ose pjesërisht, ose paraqet rrezik të dukshëm shembjeje ose defekte të tjera të rënda, që shfaqen pas lidhjes së kontratës së kalimit të pronësisë.
2.Tek neni 9, pika 2 duhet te parashikohet cfare ndodh nese shkelet afati 15ditor I njoftimit, pasi nuk mund te lihet e pasqaruar. Pergjegjesia nuk mund te jete vetem e bleresit per njoftim, pasi mund te merret njoftimi edhe nga ASHK per ndryshimin e pronarit direkt online nese lidhen serverat e AShK me ato te Fondit te Termetit. 

	Bledar Shatri

	1.Janë dy sigurime të ndryshme.
Ligji 107/2014 synon të garantojë cilësinë e ndërtimit dhe të mbrojë blerësin nga pasoja të defekteve strukturore që mund të shfaqen pas shitjes.
Projektligji për tërmetet ka si qëllim menaxhimin e riskut natyror, duke krijuar një skemë sigurimi të detyrueshme për të gjithë banesat, për të zvogëluar ndikimin ekonomik të katastrofave.
Në ligjin 107/2014, përgjegjësia është mbi zhvilluesin, i cili duhet të sigurojë objektin për 10 vjet.
Në projektligjin për tërmetet, përgjegjësia është mbi pronarin, i cili duhet të paguajë primin dhe të lidhë kontratën e sigurimit.

2.Parashikimi i sanksioneve në rast të mosrespektimit të afatit 15-ditor të njoftimit nuk është i nevojshëm në funksion të qëllimit të kësaj dispozite. Qëllimi kryesor i kësaj dispozite është të garantojë vazhdimësinë e mbulimit të sigurimit edhe pas kalimit të pronësisë së banesës, duke shmangur krijimin e periudhave pa mbulim sigurimi për shkak të ndryshimit të pronarit. Vendosja e sanksioneve ose e pasojave që mund të çojnë në humbjen e mbulimit për shkak të mosrespektimit të afatit të njoftimit do të binte ndesh me këtë objektiv dhe do të cenonte interesin publik që synon të mbrojë skema e sigurimit.


	Çështje që lidhen me zgjerimin e fushës së zbatimit të ligjit për të përfshirë të gjitha fatkeqësitë natyrore, dhe jo vetëm tërmetet

	Shoqata e Siguruesve të Shqipërisë, si përfaqësuese e tregut të sigurimeve, është njohur me projektligjin e shpallur në faqen e konsultimit publik nga Ministria e Financave dhe Ekonomisë, i cili synon të bëjë të detyrueshëm sigurimin e banesave të qytetarëve nga rreziku i tërmetit.
E vlerësojmë nismën e Qeverisë për hartimin e këtij projektligji, si dhe përcaktimin e mundësisë së financimit të primit për shtresat në nevojë.
Tërmetet, përmbytjet dhe dëmet e tjera, të konsideruara si katastrofa natyrore nga industria e sigurimeve në botë, e kanë klasifikuar Shqipërinë si një zonë të kuqe me rrezikshmëri të lartë.
Shoqëritë e sigurimeve dhe partnerët e tyre ndërkombëtarë paguan në kohë rekord rreth 40 milionë euro për dëmet e shkaktuara nga tërmeti i vitit 2019.
Ky është një tregues i kapacitetit dhe qëndrueshmërisë financiare të shoqërive të sigurimeve, si edhe i partneritetit që ato kanë me risiguruesit ndërkombëtarë, të mirëkapitalizuar dhe me aftësi paguese sipas kërkesave të legjislacionit shqiptar.
Nga ana tjetër, tregu shqiptar i sigurimeve është i rregulluar ligjërisht dhe i mbikëqyrur nga Autoriteti i Mbikëqyrjes Financiare (AMF), i cili është pjesë e rrjeteve evropiane të mbikëqyrjes së sigurimeve dhe bashkëpunon ngushtë me risigurues potencialë në Evropë e më gjerë.
Sot, tregu i sigurimeve, nëpërmjet veprimtarisë së tij të përditshme dhe numrit ende të kufizuar të sigurimeve të banesave dhe bizneseve, siguron një mbulim prej rreth 250 milionë eurosh. Kjo është një shumë e konsiderueshme, por e shpërndarë në të gjithë territorin e vendit dhe e përdorshme vetëm për objektet e siguruara.
Për këtë arsye, ne e vlerësojmë projektin dhe, natyrisht, jemi të gatshëm të japim ekspertizën tonë në hartimin e një ligji që do të bënte të mundur zgjerimin e mbulimit, por njëkohësisht do të krijonte hapësirat e domosdoshme dhe të qëndrueshme për një mbulim më efektiv.
Projektligji, nga njëra anë, e bën të detyrueshëm sigurimin e pronës, por, nga ana tjetër, krijon disa problematika për tregun e sigurimeve. Ka ende shumë çështje që kërkojnë diskutim dhe që janë evidente në kuadër të menaxhimit të katastrofave natyrore, si tërmetet, zjarret dhe përmbytjet.
Ne nuk dëshirojmë të hyjmë në detaje të projektligjit, pasi kjo do të kërkonte një diskutim të veçantë. Megjithatë, nëse na kërkohet, jemi të gatshëm të japim mendimin dhe kontributin tonë.
Për të gjitha këto arsye, mendojmë se është e domosdoshme që të kujdesemi bashkërisht, shoqëritë e sigurimit si aktorë me përvojë shumëvjeçare në një treg tashmë të konsoliduar, në bashkëpunim me institucionet përkatëse, për ndërtimin e një skeme sigurimi të suksesshme, e cila të ofrojë mbrojtjen e duhur financiare për qytetarët dhe të ulë barrën mbi buxhetin publik në rast katastrofash natyrore.
Shpresojmë që të merret në konsideratë propozimi ynë për ndryshimin e skemës së propozuar në projektligj. Gjithashtu, mbetemi të gatshëm të bashkëpunojmë, duke paraqitur propozimet tona, të konsultuara edhe me ekspertë të Shoqatës Evropiane të Siguruesve dhe partnerët tanë ndërkombëtarë.

	Shoqata e Siguruesve të Shqipërisë
	I refuzuar

	Lidhur me sugjerimin e bërë nga ana e Shoqatës së Siguruesve të Shqipërisë komenti nuk është marrë në konsideratë në këtë fazë, pasi projektligji ka një objekt të kufizuar dhe synon të rregullojë fillimisht sigurimin e detyrueshëm të banesave vetëm ndaj rrezikut të tërmetit. Pas konsolidimit të mekanizmave institucional dhe operacional të skemës, do të mund të vlerësohet zgjerimi i mbulimit edhe ndaj fatkeqësive të tjera natyrore, në përputhje me analizat e riskut dhe kapacitetet e tregut të sigurimeve.




